b'\n_START_ARTICLE_\n\xc5\xbdelezni\xc5\xa1ko postajali\xc5\xa1\xc4\x8de Ljubljana Tivoli\n_START_PARAGRAPH_\n\xc5\xbdelezni\xc5\xa1ko postajali\xc5\xa1\xc4\x8de Ljubljana Tivoli je \xc5\xbeelezni\xc5\xa1ko postajali\xc5\xa1\xc4\x8de v Ljubljani, ki je priro\xc4\x8dno predvsem za dostop do predelov Vi\xc4\x8d (severni del), Ro\xc5\xbena dolina, ju\xc5\xbenega dela mestnega sredi\xc5\xa1\xc4\x8da in, kot pove \xc5\xbee ime, tudi do parka Tivoli. Postajali\xc5\xa1\xc4\x8de sestavljata dva perona, po eden na vsaki strani \xc5\xbeelezni\xc5\xa1ke proge. Vzhodni (za vlake v smeri Postojne) je dosegljiv iz Toba\xc4\x8dne tovarne, zahodni (vlaki proti ljubljanski glavni postaji) pa s Ceste v Ro\xc5\xbeno dolino. Oba perona sta po stopnicah dostopna tudi s podvoza Erjav\xc4\x8deve ceste pod \xc5\xbeelezni\xc5\xa1ko progo.'